stanford-oval/wikipedia huggingface dataset:
בית אם
השלכות > זן בסכנת הכחדה

במיני סדרה "אקס-מן: זן בסכנת הכחדה", ד"ר האנק מק'קוי מנסה למצוא פתרון כדי לבטל את השפעות "בית אם". לצורך כך הוא מבקש להיוועץ עם נבל-העל המסוכן הוד התפתחותו. הוד התפתחותו אינו מעוניין לעזור במקרה, בציינו כי המדע אינו יכול לבטל את השפעותיהם של מעשי קסם. בנוסף, הוא אומר להאנק שהוא אינו היחיד שהגיע לוונדאגור כדי למצוא פתרון למקרה.
ד"ר קאביטה ראו אומרת למק'קוי שכעת כשגזע המוטאנטים הפך לזן בסכנת הכחדה, המחקר שלה בהפשטת כוחות המוטאנטים הוא חסר טעם. היא נותנת לו את רשימותיה וחוזרת להודו. מק'קוי מגלה את דארק ביסט במתקן ניסויים שנסגר בידי פרויקט אקס, וזה האחרון מציע את עזרתו. מסעם המשותף מביא אותם למתקן ניסוי גרעיני באלאמוגורדו, ניו מקסיקו ולאי ג'נושה. חיה מציע כי גן אקס מלאכותי יכול להיווצר מתרומת דם של המוטאנטים שנותרו בחיים ושל המתים אשר נותרו עם כוחותיהם. השניים בוחנים מוטאנטים מלפני אירועי "בית אם" ולאחריהם, כדי לעמוד על טיבה של המוטציה עצמה. בקנטקי, הם מבקשים לבודד כרומוזומים מהורי משפחת גאתרי, אך אם המשפחה מפחדת שבניה יהפכו למוטאנטים ויסבלו מאותו גורל כמו אחיהם. דארק ביסט משכנע אחד מהאחים לקחת את הנסיוב הנסיוני, אך הנער נופל לתרדמת, וחיה ודארק ביסט נלחמים ביניהם. לבסוף, גברת גאתרי יורה בדארק ביסט וחיה מציל את חייו של הנער.
מק'קוי נפגש עם דוקטור סטריינג', שמראה לו את חומרת מעשיה של מכשפת השני - הקסם שלה שזר את עצמו למיליוני אנשים ברחבי העולם ולרבים אחרים בממדים השונים. האנק שואל אם ניתן לבטל את השפעת הקסם, וסטריינג' עונה כי הדבר אפשרי עם עבודת הכנה נאותה, אך בשל מצבו הנוכחי הוא יכול לגרום למציאות להתפוצץ מבפנים. חיפושם בממדים אחרים אחר פתרון מעלה חרס.
בסוף העלילה, מק'קוי פוגש בונדה מקסימוף כשהיא משוטטת ברחובות ואינה זוכרת דבר מחייה כמכשפת השני. הוא מנסה להסביר לה את אשר התרחש, אך היא מתייחסת אליו בביטול ועוזבת את המקום.
ביבליוגרפיה

| 0 | 1 | 2 |
| --- | --- | --- |
|  Prelude to House of M New X-Men #146-150  The Avengers #500-503  Excalibur Vol.3 #8, #13-14 House of M House of M #1-8  Black Panther Vol.4 #7  Cable & Deadpool #17  Captain America Vol.6 #10  Excalibur #13-14  Exiles #69-71  Fantastic Four: House of M #1-3  Incredible Hulk Vol.3 #83-86  Iron Man: House of M #1-3  Avengers: House of M #1-5  Masters of Evil: House of M #1-4  Civil War: House of M #1-5  Giant Size Ms. Marvel #1 |  Mutopia X #1-4  New Thunderbolts #11  New X-Men Vol.2 #16-19  Secrets of the House of M  Spider-Man: House of M #1-5  The Pulse #10  The Pulse: House of M Special Edition  Uncanny X-Men #462-465  Wolverine Vol.3 #33-35  House of M Sketchbook  "Punnyville" (a short piece from Hulk: Broken Worlds #1) Decimation Decimation: House of M - The Day After  X-Men: The 198 Files  Generation M #1-5  Mutopia X #5  New Excalibur #1-3  New X-Men Vol.2 #20-23 |  Sentinel Squad O*N*E #1-5  Son Of M #1-6  Uncanny X-Men #466-468  Wolverine Vol.3 #36-40  X-Factor Vol.3 #1-4  X-Men Vol.3 #177-179  X-Men: The 198 #1-5  X-Men: Deadly Genesis #1-6 Endangered Species X-Men Endangered Species #1  X-Men Vol.2 #200-204  Uncanny X-Men #488-491  X-Factor Vol.3 #21-24  New X-Men Vol.2 #40-42 |
ג'ון ארנה ריסה

ג'ון ארנה סמונדסת' ריסה (בנורווגית: John Arne Riise; נולד ב-24 בספטמבר 1980) הוא כדורגלן עבר נורווגי ששיחק בעמדת המגן השמאלי ושיאן ההופעות בנבחרת נורווגיה. ג'ון הוא אחיו הגדול של ביורן הלגה ריסה, גם הוא בנבחרת נורווגיה ושיחק בעבר בקבוצות סטנדרד ליאז' ופ.צ. בריסל.
קריירה

ג'ון ארנה ריסה החל את הקריירה שלו בקבוצת אולסון, ועד מהרה הפך לשחקן הרכב בקבוצה, ששיחקה באותה התקופה בליגת המשנה בנורווגיה. בשנת 1998 השחקן נרכש על ידי מועדון הפאר הצרפתי מונקו והפך כבר בעונתו השנייה לשחקן הרכב מרכזי בקבוצה ושיחק 21 משחקי ליגה ועזר לקבוצה לזכות באליפות צרפת בעונה זו. בעונה שלאחר מכן, החל ריסה את העונה בהרכב הפותח אך מעמדו נחלש בקבוצה לאחר שהביע את רצונו לעזוב את הקבוצה לפרמייר ליג. מספר קבוצות אנגליות, ביניהן בלקברן רוברס, פולהאם ולידס יונייטד, שהגישה את ההצעה הגבוהה ביותר מבין הקבוצות - 6 מיליון לירות שטרלינג, רצו את ריסה בשורותיהן אך לבסוף חתם הנורווגי בקבוצת ליברפול, שהציעה על השחקן 4 מיליון לירות שטרלינג.
ריסה עבר לשורות ליברפול בעונת 2001/2002 ועד מהרה הפך לשחקן הרכב קבוע בקבוצה והגיע עמה למעמדי סגנות הפרמייר ליג ב-2002, זכייה בגביע ה-FA ב-2006, זכייה בליגת האלופות ב-2005 וסגנות ליגת האלופות ב-2007.
במהלך עונת 2007/2008 חלה ירידה משמעותית ביכולתו של ריסה ובעקבות זאת שותף במספר מועט של משחקים. בסיום העונה עבר לשחק ברומא.
ביולי 2011 חתם ריסה במועדון הכדורגל פולהאם, שם משחק אחיו הצעיר בירון הלגה ריסה. ב-21 ביולי 2011 ערך את הופעתו הבכורה בקבוצה נגד קרוסדרס הצפון אירית במסגרת הליגה האירופית.
ב-1 בספטמבר 2014 חתם בקבוצת אפואל ניקוסיה הקפריסאית לשנתיים. ב-25 במאי 2015 עזב את הקבוצה.
ב-25 באוגוסט 2015 חתם בדלהי דינאמוס ההודית. ב-11 במרץ 2016 חזר לקבוצת נעוריו אולסון לאחר 18 שנה. ב-14 ביוני 2016 הודיע על פרישה בגיל 35.
ברון גריניץ'

| --- | --- |

המלך צ'ארלס השלישי, ברון גריניץ' האחרון
 תחום שיפוט:  הממלכה המאוחדת
 מעון:  בית קלרנס
 ייסוד המשרה:  1767 
 איוש ראשון:  קרוליין טאונשנד
 איוש אחרון:  צ'ארלס השלישי
 תאריך ביטול המשרה:  8 בספטמבר 2022
 
שלט האצולה של הברונית גריניץ' (יצירה ראשונה).
ברון גריניץ' הוא תואר שנוצר פעמיים בהיסטוריה של הממלכה המאוחדת. התואר נוצר לראשונה בשנת 1767 עבור ליידי קרולין טאונשנד שקיבלה את התואר ברונית גריניץ'.
הפעם השנייה בה נוצר התואר הייתה ב־1947 עבור לוטננט הנסיך פיליפ, דוכס אדינבורו בבוקר החתונה שלו עם הנסיכה אליזבת (לימים המלכה אליזבת השנייה) שקיבל אותו יחד עם התארים דוכס אדינבורו ורוזן מריונת'. אחרי מותו ירש את התואר בנו, צ'ארלס, נסיך ויילס; עם המלכתו של הנסיך כמלך צ'ארלס השלישי התואר התמזג עם הכתר.
ברונית גריניץ'; יצירה ראשונה (1767)

קרוליין טאונשנד, ברונית גריניץ' הראשונה (1717–1794)
ברוני גריניץ'; יצירה שנייה (1947)

הנסיך פיליפ, דוכס אדינבורו (1921–2021)
צ'ארלס, נסיך ויילס (נולד ב-1948)
ראו גם

דוכס ארגייל
ברברה פרנקלין

ברברה האקמן פרנקלין (באנגלית: Barbara Hackman Franklin; נולדה ב-19 במרץ 1940) היא פקידת ממשל, מנהלת עסקית ודירקטורית אמריקאית. בשנים 1993-1992 כיהנה כמזכירת המסחר של ארצות הברית תחת הנשיא ג'ורג' הרברט ווקר בוש, ובמהלך כהונה זו הובילה משלחת נשיאותית אל הרפובליקה העממית של סין.
טרם כניסתה אל מחלקת המסחר של ארצות הברית, שירתה פרנקלין בממשליהם של ריצ'רד ניקסון, ג'רלד פורד, ג'ימי קרטר ורונלד רייגן. פרנקלין היא אחת מחברות המועצה המקוריות והסגנית הראשונה של יושב ראש ועדת הבטיחות האמריקאית למוצרי צריכה (The U.S. Consumer Product Safety Commission). ב-2006, הייתה פרנקלין כלת פרס וודרו וילסון לשירות ציבורי. מכהנת בדירקטוריון של שמונה עשרה תאגידים וחברות, בהם דאו כימיקלים, "אתנה", "ווסטינגהאוס" ו"נורדסטורם".
פרנקלין נחשבת על ידי כתבי עת ואגודות אמריקאים כאחת המשפיעות ביותר על הממשל התאגידי, וב-2014 צורפה להיכל התהילה לדירקטוריות. מכהנת כנשיאת ומנכ"ל חברת ברברה פרנקלין, חברת ייעוץ בינלאומית פרטית. פרנקלין הייתה אחת הנשים הראשונות שסיימו את לימודיהן בבית הספר לעסקים של אוניברסיטת הרווארד.
ביוגרפיה > תחילת דרכה

פרנקלין נולדה בשם ברברה אן האקמן בלנקסטר שבפנסילבניה, למימי (לבית הלר) וארתור א. האקמן. למדה בבית הספר התיכון האמפילד בלנדיסוויל. טרם תום לימודיה התיכוניים בשנת 1958, נבחרה לשאת את נאום הפרידה מטעם שכבתה, נשיאת מועצת התלמידים, קפטן בנבחרת ההוקי שדה והטניס, ואף הייתה מעודדת.
ב-1962 סיימה פרנקלין בהצטיינות את לימודיה באוניברסיטת המדינה של פנסילבניה וקיבלה את פרס הבוגרים הנכבדים ב-1972. היא הייתה אחות באחוות קאפה אלפא ת'טה ונשיאת סניף בטא פאי של האחווה. דורותי ליפ, אז דיקנית הנשים באוניברסיטת המדינה של פנסילבניה, העניקה לפנקלין מועמדות למלגה המממנת לימודים מלאים בבית הספר למנהל עסקים באוניברסיטת הרווארד, שפתח בפעם הראשונה את שעריו בפני נשים והסכים לקבל אליו בוגרת אחת מאוניברסיטת המדינה של פנסילבניה. בשילוב מלגה חלקית והלוואות, נכנסה פרנקלין לבית הספר החדש למנהל עסקים בהרווארד, אחת מ-14 נשים בכיתה של 680 גברים. ב-1964, הוסמכה במנהל עסקים מבית הספר לעסקים בהרווארד, וזכתה בפרס על הישגי הבוגרים ב-2004.
במשך כמה שנים לאחר סיום לימודיה, נכנסה פרנקלין אל עולם העסקים והתאגידים. היא הצטרפה לחברת זינגר שבניו יורק, תחילה כעובדת בחטיבת מוצרי הצריכה ולאחר מכן כחברה בצוות התכנון הארגוני. בזינגר קודמה למנהלת ניתוח סביבתי, תפקיד חדש בחברה של מעקב אחר פעילות תחרותית ברחבי העולם. אחרי ארבע שנים בזינגר מונתה לעוזרת לסגן נשיא צוות התכנון הארגוני של הבנק העירוני הראשון בניו יורק (לעתיד סיטיבנק) בשנים 1969-1971. בתפקידה בחנה את קשרי הבנק עם גורמים ממשלתיים. הניתוח שלה הוביל לייסוד מחלקת היחסים הממשלתיים הראשונה של הבנק, אותה יצרה ובראשה עמדה עד 1971.
ביוגרפיה > שירותה בממשל ניקסון

ב-1971, בעודה עובדת הבנק העירוני הראשון בניו יורק, גויסה על ידי נשיא ארצות הברית ריצ'רד ניקסון להביא אל ממשלו נשים מוכשרות יותר לתפקידים ממשלתיים בכירים. מינויה היה חלק מיוזמה רב-חודית של ממשל ניקסון בעקבות מסיבת עיתונאים שנערכה ב-6 בפברואר 1969 בה שאלה ורה גלזר, כתבת בברית העיתון הצפון-אמריקאי (North American Newspaper Alliance) את ניקסון: ”אדוני הנשיא, בסגל הממשל שלך, יש לך עד כה כ-200 מינויים לתפקידים בכירים בממשל לצד מינויים אחרים לתפקידי מדיניות, ולכל אלה מיועדות רק שלוש נשים. התוכל לומר לנו, אדוני, האם נוכל לצפות להכרה שוויונית יותר ביכולות של נשים, או שמא נישאר מין אבוד?”.
בפברואר 1971 הטיל ניקסון על פרד מאלק, עוזר נשיאותי לניקסון ומי שהיה בן כיתתה של פרנקלין בבית הספר למנהל עסקים בהרווארד, משימה לשכירת אישה שתוביל את המאמץ לגיוס נשים נוספות למשרות ממשלתיות. מאלק פנה לפרנקלין וב-12 באפריל 1971 החלה בתפקיד שיועד לה במסגרת יוזמה נשיאותית זו.
ב-21 באפריל 1971, נתן ניקסון הוראה לראשי המחלקות בבית הלבן וסוכנויות עצמאיות אחרות ליצור תוכניות פעולה ספציפיות "במטרה להדגים בבירור את ההכרה שלנו בשוויון לנשים תוך שימוש רב יותר בכישוריהן במשרות בכירות". הוא דרש ממחלקות אלה: לפתח וליישם תוכנית למשיכת נשים בעלות כישורים למשרות בכפוף למינוי עד לסוף השנה; לפתח וליישם תוכנית להגדלת מספר הנשים במשרות רמת-ביניים, קרי משרות לא בכירות במיוחד אלא שנמצאות ברמת-הביניים בסולם המשרות הממשלתיות; להגן על הגידול המשמעותי בשיעור המשרות הפנויות במועצות מייעצות ובוועדות ממשלתיות לנשים; למנות רכז כללי שיישא באחריות להצלחת המיזם. על כל אחת מהדרישות האלה, ניקסון דרש מראשי המחלקות והסוכנויות להגיש את תוכניותיהם לא יאוחר מ-15 במאי 1971. לאחר פרסום תזכיר זה, פרנקלין לקחה על עצמה את המעקב אחר התקדמות ביצוע תוכניות הפעולה של כל אחת מהמחלקות.
באפריל 1972, יחד עם היוזמות הנשיאותיות האחרות, הובילו מאמציה של פרנקלין לשילוש מספר הנשים שהוכנסו לתפקידי מדיניות: המספר נסק מ-36 אל 105 נשים, בשנה הראשונה בלבד. עד מאי 1973, מספר זה גדל ל-130 נשים, ופרנקלין יצרה מאגר בן 1,000 נשים מוכשרות למילוי משרות בעתיד. למעלה ממחצית ממשרות אלה של ענייני והגיית מדיניות, שבהן מונו נשים בתקופה זו, מולו קודם לכן בידי גברים בלבד. ביניהם היו סינתיה הולקומב הול, שופטת בבית המשפט לענייני מס של ארצות הברית; מרינה וון נוימן ויטמן, האישה הראשונה במועצת היועצים הכלכליים של ארצות הברית; רומנה אקוסטה בנואלוס (Romana Acosta Bañuelos), ההיספנית הראשונה שכיהנה כגזברית של ארצות הברית; בטי סאות'ר מרפי, היועצת הכללית של המועצה הלאומית ליחסי עבודה; ודיקסי לי ריי, האישה הראשונה והיחידה שכיהנה כיושבת ראש הוועדה לאנרגיה אטומית של ארצות הברית.
מבחינת המשרות המשתייכות לרמת הביניים, למעלה מ-1,000 נשים הועברו לתפקידים רבים שנשים מעולם לא החזיקו בהן קודם, כגון מרשלות אוויר, קפטניות של ספינות גרירה, סוכנות לשכת החקירות הפדרלית ושומרות יערות. מספר הנשים שמונו לוועדות ומועצות גדל גם הוא, מ-250 נשים בשנה הראשונה, ל-339 נשים עד שלהי מאי 1973. היה זה בתקופה בה נשים הראשונות הגיעו לדרגות אדמירל וגנרל בכוחות המזוינים של ארצות הברית.
ביוגרפיה > חברה בוועדת הבטיחות האמריקאית למוצרי צריכה

הישגיה של פרנקלין כעוזרת בסגל של הנשיא ניקסון הובילו אותה להיות מועמדת על ידיו לאחת מחמשת החברי המקוריים בוועדת הבטיחות האמריקאית למוצרי צריכה (CPSC). היא הושבעה ב-14 במאי 1973 לתקופת כהונה בת שבע שנים. היא שירתה תחת ממשליהם של הנשיאים ניקסון, ג'רלד פורד וג'ימי קרטר. ב-13 ביוני 1973 היא נבחרה ושימשה כסגנית יושב ראש הוועדה הראשונה עד שנת 1974. היא שימשה שוב כסגן יו"ר הוועדה בשנים 1978-1977. במהלך שנים אלה, התרכזה פרנקלין בשיפור הבטיחות וגיהות למען ילדים והייתה חלוצה בשימוש בניתוח עלות-תועלת. מכתביה לנשיא קרטר ונאומיה הובילו את הממשלה הפדרלית של ארצות הברית ליצור מספר סוכנויות פיקוח ורגולציה כדוגמת משרד הבטיחות והבריאות בתעסוקה, הסוכנות להגנת הסביבה ומנהל המזון והתרופות האמריקאי.
ביוגרפיה > מזכירת המסחר של ארצות הברית

ב-26 בדצמבר 1991, הנשיא ג'ורג' הרברט ווקר בוש הודיע על כוונתו למנות את פרנקלין למזכירתה ה-29 של מחלקת המסחר של ארצות הברית, במקומו של רוברט מוסבכר. מינוי זה אושר על ידי הסנאט של ארצות הברית ולאחר זמן קצר היא הושבעה לתפקיד ב-27 בפברואר 1992, מה שהציב את פרנקלין כאישה הראשונה בסדר הירושה של נשיא ארצות הברית והאישה ה-13 שהייתה חברה בקבינט של ארצות הברית.
כמזכירת המסחר, הציבה לעצמה פרנקלין יעד מרכזי: הגדלת היצוא האמריקאי, בעיקר לרפובליקה העממית של סין, רוסיה, יפן ומקסיקו. היא הובילה משלחת נשיאותית אל סין העממית בדצמבר 1992 במטרה לנרמל את היחסים המסחריים בין ארצות הברית לסין. בסין, היא ומקבילה, השר לי לאנצ'ינג, חידשו את העונה השביעית של הוועדה המשותפת של ארצות הברית וסין לסחר ולמסחר (JCCT). חידוש פעילות ה-JCCT היה הקשר המסחרי הרשמי והגלוי הראשון מאז שארצות הברית הטילה סנקציות מסחריות על סין ביוני 1989. השליחות שלה הסירה סנקציה זו והכניסה חזרה כמיליארד דולר אמריקני בחוזים חדשים לחברות אמריקאיות. משימה זו נתנה "אור ירוק" לחברות אמריקאיות שהיו מעוניינות בהזדמנויות עסקיות בסין, ושיעור המסחר עם סין גדל באופן דרמטי בשנים שלאחר מכן, כמו גם ההשקעות הסיניות באמריקה.
בינואר 1993, סיימה פרנקלין את כהונתה כמזכירת המסחר עם השבעתו של ביל קלינטון לנשיאות, והיא הוחלפה ברון בראון.
הערות שוליים

↑  ברברה האקמן פרנקלין, באתר בוגרי בית הספר לעסקים בהרווארד, 1 בינואר 2004 (באנגלית)
| --- | --- |
בקרת זהויות :  NLI: 987007377833505171  LCCN: no92019542  NARA: 10575341  SNAC: w6377skz  VIAF: 16793369   WorldCat (עם VIAF): 16793369 
פרנקלין לוחצת את ידו של הנשיא ריצ'רד ניקסון בחדר הסגלגל, 29 באפריל 1971

פרנקלין מושבעת לתפקידה כמזכירת המסחר כשלצידה הנשיא בוש, פברואר 1992
ג'ונתן מוטלי

| --- | --- |

 לידה:  4 במאי 1995 (בן 29) יוסטון, ארצות הברית 
 עמדה:  פאוור פורוורד, סנטר
 גובה:  2.06 מטרים
 מכללה:  אוניברסיטת ביילור (2014–2017)
 דראפט:  לא נבחר, 2017
 קבוצות כשחקן
 2017–2018 2017–2018 2018–2020 2018–2020 2021 2021–2022 2022–2024 2024–:  דאלאס מאבריקס ← טקסס לג'נדס לוס אנג'לס קליפרס ← אגווה קליינטה קליפרס אינצ'ון ET לנד אלפנטס לוקומוטיב קובאן פנרבחצ'ה הפועל תל אביב
 הישגים כשחקן
 אליפות טורקיה (2024)  הגביע הטורקי בכדורסל (2024)  חמישיית העונה בליגת העל הטורקית (2023)  חמישיית העונה השנייה בליגת ה-VTB ‏(2022)  3 בחירות לחמישיית העונה השנייה בליגת הפיתוח של ה-NBA ‏(2018–2020)
 
ג'ונתן לנדוס מוטלי (באנגלית: Johnathan Landus Motley; נולד ב-4 במאי 1995) הוא כדורסלן אמריקאי המשחק בעמדת הסנטר בהפועל תל אביב מליגת העל והיורוקאפ.
קריירת תיכון ומכללות

מוטלי שיחק כדורסל בבית הספר התיכון נורת' שור ביוסטון, טקסס. הוא הוביל את קבוצתו למאזן 32–4 כג'וניור ו-30–5 כסיניור, ולזכייה בשתי אליפויות מחוזיות רצופות.
ב-12 בספטמבר 2012 התחייב לשחק כדורסל מכללות באוניברסיטת ביילור.
מוטלי נבחר לחמישייה השנייה אול-אמריקן בעונת הג'וניור שלו בביילור, והוביל את הקבוצה לשמינית גמר טורניר אליפות המכללות בכדורסל. בסיום העונה זכה בפרס קארל מלון לפאוור פורוורד הטוב ביותר בכדורסל המכללות.
בתום עונת הג'וניור שלו הכריז על מועמדותו לדראפט ה-NBA.
קריירה מקצועית > דאלאס מאבריקס (2017–2018)

לאחר שלא נבחר בדראפט ה-NBA ‏2017 חתם על חוזה דו כיווני עם דאלאס מאבריקס, והפך לשחקן הראשון בהיסטוריה של המועדון שחתם על חוזה כזה. כתוצאה מכך הוא חילק את זמנו בין המאבריקס לבין קבוצת ליגת הפיתוח שלהם, טקסס לג'נדס. לאחר שהחלים מפציעה קודמת שהייתה לו ערך את הופעת הבכורה הרשמית שלו ב-NBA ב-14 בדצמבר 2017, ורשם 4 נקודות בשתי דקות בהפסד 97–112 לגולדן סטייט ווריורס. ב-4 באפריל 2018 הוא קלע שיא קריירה של 26 נקודות בהפסד 106–113 לדטרויט פיסטונס.
קריירה מקצועית > לוס אנג'לס קליפרס (2018–2020)

ב-23 ביולי 2018 הוא הועבר, יחד עם זכויות הדראפט של רנלדאס סייבוטיס, ללוס אנג'לס קליפרס, בתמורה לזכויות הדראפט על מארטי לונן וכסף, והפך לשחקן החוזה הדו-כיווני הראשון אי פעם שהועבר לקבוצה אחרת. הוא הפך לשחקן חופשי ב-28 ביוני 2019, אך הוחתם מחדש על ידי הקליפרס ב-25 ביולי 2019.
ב-30 בנובמבר 2020 חתם על חוזה מחנה אימונים עם פיניקס סאנס, אך שוחרר ב-19 בדצמבר.
קריירה מקצועית > אינצ'ון ET לנד אלפנטס (2021)

ב-28 בפברואר 2021 מוטלי באינצ'ון ET לנד אלפנטס מליגת העל הקוריאנית בכדורסל, במדיה העמיד ממוצעים של 20.7 נקודות, 8.9 ריבאונדים, 3.3 אסיסטים ו-1.4 חסימות למשחק.
קריירה מקצועית > לוקומוטיב קובאן (2021–2022)

ב-3 באוגוסט 2021 חתם בלוקומוטיב קובאן הרוסית מהליגה המאוחדת של VTB והיורוקאפ. הוא עזב את הקבוצה לאחר הפלישה הרוסית לאוקראינה ב-2022.
קריירה מקצועית > פנרבחצ'ה (2022–2024)

ב-20 ביוני 2022 חתם בפנרבחצ'ה מליגת העל הטורקית בכדורסל, מועדון היורוליג הראשון שלו. הוא נבחר למצטיין המחזור ה-19 בעונת 2022/2023 לאחר שרשם 22 נקודות, 17 ריבאונדים ו-38 נקודות מדד בניצחון 79–71 על באיירן מינכן. מוטלי הצטיין בעונתו הראשונה ביורוליג והעמיד ממוצעים של 14.5 נקודות, 5.4 ריבאונדים ו1.6 אסיסטים למשחק. במהלך עונתו השנייה עם הקבוצה נפצע מוטלי וגם הוחלף מאמנו שהחתים אותו בפנרבחצ'ה דימיטריוס איטודיס והוחלף בשארונאס יאסיקביצ'יוס, דבר שפגע בדקות המשחק של מוטלי ובמעמדו בקבוצה. את עונתו השנייה והאחרונה בקבוצה הטורקית סיים מוטלי עם ממוצעים נמוכים מעונתו הראשונה במועדון, של 11.2 נקודות ו4.2 ריבאונדים.
קריירה מקצועית > הפועל תל אביב (2024–הווה)

ב-25 ביוני 2024, חתם בהפועל תל אביב מליגת העל והיורוקאפ, עם חתימתו הפך למשתכר הגבוה בתולדות המועדון, עם שכר של מיליון וחצי דולר אמריקאי לעונה (פטריק בוורלי עקף אותו כעבור כחודש).
הערות שוליים

↑  פרופיל גיוס למכללות, באתר ESPN
↑  Erratic no more: How Johnathan Motley became the centerpiece Baylor needed, ספורטס אילוסטרייטד, ‏22 במרץ 2017
↑  Baylor's Johnathan Motley wins Karl Malone Award as nation's best power forward, Dallas Morning News, ‏7 באפריל 2015
↑  Baylor's Motley puts name in NBA draft without hiring agent, Fort Worth Star-Telegram, ‏10 באפריל 2017
↑  Mavericks sign Johnathan Motley to two-way contract, דאלאס מאבריקס, ‏3 ביולי 2017
↑  פיסטונס 113–106 מאבריקס, באתר ESPN
↑  Press Release: L.A. Clippers Acquire Two-Way Forward Johnathan Motley, לוס אנג'לס קליפרס, ‏23 ביולי 2018
↑  Clippers decline qualifying offer for Johnathan Motley, clutchpoints.com, ‏28 ביוני 2019
↑  Clippers re-sign Johnathan Motley to 2-way contract, clutchpoints.com, ‏25 ביולי 2019
↑  Suns Sign Moore, Galloway, & Jones, פיניקס סאנס, ‏30 בנובמבר 2020
↑  Suns Release Johnathan Motley, HoopsRumors.com, ‏19 בדצמבר 2020
↑  Johnathan Motley joins Incheon Land Elephants, ספורטנדו, ‏28 בפברואר 2021
1 2  Lokomotiv Kuban Krasnodar lands Johnathan Motley, ספורטנדו, ‏3 באוגוסט 2021
↑  Leave or stay: American players in Russia, Basketnews
↑  Johnathan Motley Fenerbahçe Beko'da, פנרבחצ'ה, [ג'ונתן מוטלי בפנרבחצ'ה בקו], ‏20 ביוני 2022 (בטורקית)
↑  התפוצצות: הכוכב האדום בלגרד דרסה 68:92 את מונאקו, באתר ערוץ הספורט, 12 בינואר 2023
↑  Round 19 MVP: Johnathan Motley, Fenerbahce Beko Istanbul, יורוליג, ‏14 בינואר 2023
↑  ריף גרוס, ‏רכש מרשים: ג'ונתן מוטלי חתם בהפועל לשנתיים, באתר ONE‏, 25 ביוני 2024
↑  אלון אמסלם, ‏היקר בתולדות הפועל תל אביב: פרטי החוזה של ג`ונתן מוטלי, באתר ערוץ הספורט, 25 ביוני 2024
מוטלי במדי ביילור ברס ב-2017
ברברה קאררה

| --- | --- |

 לידה:  31 בדצמבר 1945 (בת 78) בלופילדס, ניקרגואה 
 מדינה:  ארצות הברית, ניקרגואה 
 תקופת הפעילות:  מ-1970 
 http://www.barbaracarreraart.com/
 פרופיל ב-IMDb
 
ברברה קאררה
(Barbara Carrera; נולדה כברברה קינגסבורי Barbara Kingsbury; ב-31 בדצמבר 1945)
היא שחקנית קולנוע וטלוויזיה אמריקאית ילידת ניקרגואה וגם דוגמנית לשעבר. היא ידועה במיוחד בשל הופעותיה כנערת בונד פאטימה בלאש בסרט לעולם אל תאמר לעולם לא וכאנג'ליקה נרו בסדרת הטלוויזיה דאלאס.
קורות חיים > שנותיה הראשונות

ברברה קינגסבורי נולדה בסן קרלוס, ניקרגואה. אמה, דונה פלורנסיה קאררה, הייתה ניקרגואית ממוצא אירופאי ומקומי, ואביה, לואיס קינגסבורי, היה עובד אמריקאי בשגרירות האמריקאית בניקרגואה.



קיים חוסר ודאות לגבי שנת לידתה, מקורות מסוימים מציינים כ-1947, אחרים 1951,

אבל הרוב מזכירים את 1945.


(נראה שהיא מעדיפה לאמר שהיא ילידת 1953).

קינגסבורי באה לארצות הברית בהיותה בת עשר ולמדה באקדמיית סנט ג'וזף בממפיס, טנסי. היא עברה לניו יורק בגיל 15.
קורות חיים > קריירה

קינגסבורי החלה בקריירה כדוגמנית בסוכנות איילין פורד בגיל 17,
בשלב מסוים היא שינתה את שמה לקאררה, שם משפחתה של אמה לפני נישואיה.
בשנת 1972 היא הופיעה על המרקע בפרסומת לChiquita bananas.‏

תפקידה הראשון בקולנוע היה בסרט Puzzle of a Downfall Child ‏ (1970), שם היא שיחקה דוגמנית, הסרט נכשל בקופות. ב-1976 היא הייתה מועמדת לראשונה לפרס גלובוס הזהב על תפקידה בסרט The Master Gunfighter.‏

אחרי כן היא הופיעה בסרטים אי של ד"ר מורו,
Lone Wolf McQuade, Condorman, Point of Impact, Tryst, ו-Embryo. ב-1982 שיחקה בתפקיד הנשי הראשי בסרט "אני הוא החוק" על פי ספרו של מיקי ספיליין.
היא הייתה מועמדת בשנית לפרס גלובוס הזהב לשחקנית המשנה הטובה ביותר בסרט קולנוע ב-1984 על תפקידה כגיבורה הרעה פאטימה בלאש בסרט ג'יימס בונד לעולם אל תאמר לעולם לא.

שנה לאחר מכן היא שיחקה בסרט Wild Geese II.
בטלוויזיה היא שיחקה את אנג'ליקה נרו בסדרה דאלאס. תפקידים בולטים יותר שלה היו במיני סדרות ההיסטורית Centennial ב-1978 וב"מצדה" (שצולמה בחלקה בישראל) ב-1981. תפקידים אלה הביא אותה לתשומת הלב של הציבור האמריקאי. היא גם גילמה את דמותה של אמה קו פורסיית במיני סדרה
Emma, Queen of the South Seas.
קאררה הופיעה על גבי השערים של ווג, Paris Match, ‏Harper's Bazaar, ודגמנה פעמיים בעירום עבור המגזין פלייבוי (באוגוסט 1977 ובמרץ 1982) והופיעה על גבי שער גיליון בגדי הים של ספורטס אילוסטרייטד בשנת 1979.

היא הייתה מועמדת לפרס גלובוס הזהב עבור משחקה ב- The Master Gunfighter בשנת 1975.
ב-1977 מינה אותה נשיא ניקרגואה Arnoldo Alemán לשגרירת כבוד של ניקרגואה.

היא גם אמנית ועבודותיה מוצגות ב- Makk Galleries בבוורלי הילס, קליפורניה מאז שנות השמונים וב- Roy Miles Gallery בלונדון, אנגליה. במאי 2002 הוצגה עבודתה ב- Hollywood Entertainment Museum ובדרך כלל נמכרת בסכום של עד 8,000 דולרים.
קורות חיים > חייה האישיים

קאררה נישאה לדוגמן Uva Harden, ממנו התגרשה,

הייתה נשואה לאייל הספנות היווני ניקולס מברולאון Nicholas Mavroleon (בנו הצעיר והיחידי שנותר של מנואל בסיל מברולאון Manuel Basil Mavroleon הנודע גם בשם בלואי מברולאון Bluey Mavroleon ‏ (2009-1927) מאשתו השנייה ג'וקונדה דה גלרדו אי קסטרו), בשנים 1973–1976


בשלב מסוים הייתה נשואה גם לברון אוטו וון הופמן.
נישואיה האחרונים, שהסתיימו אף הם בגירושים היו לצלם קמרון דוצ'רטי Cameron Docherty.

אין לה ילדים.
פילמוגרפיה

Judging Amy (2 episodes, 2004)
Don't Hurt Me (2003)
Paradise (2003)
בהלה באוויר (2001)
That '70s Show (1 episode, 2000)
Coo Coo Café (2000)
Alec to the Rescue (1999)
JAG (1 episode, 1998)
Waking Up Horton (1998)
Love Is All There Is (1996)
The Rockford Files: Godfather Knows Best (1996) (TV)
Sawbones (1995) (TV)
Russian Roulette - Moscow 95 (1995)
Fortune Hunter - (1 episode)
Night of the Archer (1994)
Tryst (1994)
Point of Impact (1993)
Lakota Moon (1992) (TV)
Murder in Paradise (1990) (TV)
Wicked Stepmother (1989)
מאהב לפי שעה (1989)
Love at Stake (1988)
Emma: Queen of the South Seas (1988)
The Underachievers (1987)
Dallas (25 episodes, 1985-1986)
'Wild Geese II (1985)
Sins of the Past (1984) (TV)
לעולם אל תאמר לעולם לא (1983)
זאב הבודד (1983)
Matt Houston (pilot episode, 1982)
I, the Jury (1982)
Condorman (1981)
מצדה (1981)
מרוץ נגד הזמן (1980)
Centennial (1978)
האי של ד"ר מורו (1977)
Embryo (1976)
The Master Gunfighter (1975)
Puzzle of a Downfall Child (1970)